cyanic-selkie/wikianc huggingface dataset:
2,2-διμεθυλεξάνιο
Ονοματολογία
Η ονομασία «2,2-διμεθυλεξάνιο» προέρχεται από την ονοματολογία κατά IUPAC. Συγκεκριμένα, το αρχικό πρόθεμα «διμεθυλο-» δηλώνει την παρουσία δύο (2) όμοιων διακλαδώσεων, για την ακρίβεια ενωμένα και τα δύο με το άτομο #2 άνθρακα της κύριας ανθρακική αλυσίδας, όπως δείχνει το  και τα δυο («δι-») ενός (1) ατόμου άνθρακα («-μεθυλο-») και συγκεκριμένα και οι δυο στο άτομο άνθρακα #2, όπως δηλώνουν οι αρχικοί αριθμοί θέσης («2,2-»), το τμήμα «εξ-» δηλώνει την παρουσία  έξι (6) ατόμων άνθρακα στην κύρια ανθρακική αλυσλιδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που διαθέτουν χαρακτηριστικές καταλήξεις.
Δομή
Το μόριό του αποτελείται από οκτώ (8) άτομα άνθρακα (τέσσερα (4) πρωτοταγή, τρία (3) δευτεροταγή και ένα (1) τεταρτοταγές ) και δεκαοκτώ (18) άτομα υδρογόνου.
Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
1. Δομικά το 2,2-διμεθυλεξτάνιο αποτελείται από τριτοταγές βουτύλιο ((CH3)3C-) και ένα βουτύλιο (-CH2CH2CH2CH3). Επομένως, ο απλούστερος τρόπος παρασκευής καθαρού ισοεπτανίου είναι η αντίδραση ζεύγους τριτοταγούς βουτυλολίθιου με βουτυλαλογονίδιο ή αντίστροφα τριτοταγές βουτυλαλογονίδιου με βουτυλολίθιο:
ή
2. Εναλλακτικά γίνεται η σύνθεση 2,2-διμεθυλεξανίου γίνεται και με επίδραση μεθυλολιθίου σε 2,2-διαλεξάνιο:
Με αναγωγή αλογονούχων ενώσεων
Κατάλληλα για παραγωγή 2,2-διμεθυλεξάνιου είναι τα ακόλουθα αλκυλαλογονίδια: 1. Με «υδρογόνο εν τω γεννάσθαι», δηλαδή μέταλλο + οξύ:
2. Με λιθιοαργιλιοϋδρίδιο (LiAlH4) ή νατριοβοριοϋδρίδιο (NaBH4) :
3. Με αναγωγή των αντίστοιχων αλκυλιωδιδίων από HI :
4. Με αναγωγή από μέταλλα (συνήθως λίθιο ή μαγνήσιο) και στη συνέχεια υδρόλυση των παραγόμενων οργανομεταλλικών ενώσεων.Π.χ.: :
ή
5. Με αναγωγή από σιλάνιο, παρουσία τριφθοριούχου βορίου, παράγεται 2,2-διμεθυλεξάνιο. Π.χ.: :
Με αναγωγή οξυγονούχων ενώσεων
2. Με αναγωγή 5,5-διμεθυλεξανόνης-2 ή 5,5-διμεθυλεξανόνης-3 ή 2,2-διμεθυλεξανόνης-3 (Αντίδραση Clemmensen) παράγεται 2,2-διμεθυλεξάνιο. Π.χ. για την 5,5-διμεθυλεξανόνη-2 έχουμε την ακόλουθη στοιχειομετρική εξίσωση::
Με αναγωγή θειούχων ενώσεων
1. Με αναγωγή των κατάλληλων θειολών (μέθοδος Raney) παράγεται 2,2-διμεθυλεξάνιο. Για την παραγωγή του 2,2-διμεθυλεξάνιου κατάλληλες είναι οι ακόλουθες θειόλες:
Π.χ. για την 5,5-διμεθυλεξανοθειόλη-1 έχουμε την ακόλουθη στοιχειομετρική εξίσωση:
2. Με αναγωγή των κατάλληλων θειαιθέρων (μέθοδος Raney) παράγεται 2,2-διμεθυλεξάνιο. Π.χ. για το 5,5-διμεθυλο-1-(5΄,5΄-διμεθυλεξυλοθει)εξάνιο χουμε την ακόλουθη στοιχειομετρική εξίσωση
Με καταλυτική υδρογόνωση ακόρεστων αλειφατικών υδρογονανθράκων
Με καταλυτική υδρογόνωση κατάλληλων ακόρεστων υδρογονανθράκων παράγεται 2,2-διμεθυλεξάνιο. Π.χ. για το 5,5-διμεθυλεξένιο-1 έχουμε την ακόλουθη στοιχειομετρική εξίσωση:
Οξείδωση
1. Όπως όλα τα αλκάνια, το 2,2-διμεθυλεξάνιο με περίσσεια οξυγόνου καίγεται προς διοξείδιο του άνθρακα και νερό :
2. Παραγωγή υδραερίου:
3. Καταλυτική οξείδωση κυρίως προς σχεδόν ισομοριακό μίγμα 2,2-διμεθυλεξανόνης-3, 5,5-διμεθυλεξανόνης-3 και 5,5-διμεθυλεξανόνης-2:
Παρεμβολή καρβενίων
Προκύπτει επομένως μίγμα 3,3-διμεθυλεπτάνιου (~50%), 2,2,3-τριμεθυλεξάνιου (~11,1%), 2,2,4-τριμεθυλεξάνιου (~11,1%), 2,2,5-τριμεθυλεξάνιου (~11,1%) και 2,2-διμεθυλεπτάνιου (~16,7%).
Καταλυτική ισομερείωση
2,2-διμεθυλεξάνιο μπορεί να υποστεί καταλυτική ισομερείωση προς όλα τα ισομερή του.
Πηγές
Κατηγορία:Οκτάνια
Ιερά Μητρόπολις Πέτρας και Χερρονήσου
Ιστορικά στοιχεία
Κατά την περίοδο της ενετοκρατίας η Μητρόπολη είχε ως έδρα το Επάνω Χωριό της Φουρνής. Μετά την επανάσταση του 1866, η έδρα τε Επισκοπής Πέτρας μεταφέρθηκε στην Νεάπολη όπου και βρίσκεται από τότε. Κατά το έτος 1900, μετά την απελευθέρωση της Κρήτης από τούς Τούρκους, αποδόθηκε στην Επισκοπή Πέτρας και η Επαρχία Βιάννου, αφού αυτή αποσπάσθηκε από την Επισκοπή Αρκαδίας. Στην Κρητική Επανάσταση (1895-1898) Επίσκοπος ήταν ο Τίτος (Ζωγραφίδης), ο οποίος βοήθησε ενεργά στην απελευθέρωση της Κρήτης. Το έτος 1932 η Επισκοπή Ιεράς και Σητείας και η Επισκοπή Πέτρας συγχωνεύτηκαν στην Επισκοπή Νεαπόλεως. Έπειτα από μία τριετία η Επισκοπή Ιεράς και Σητείας αποσπάστηκε ξανά και η Επισκοπή Νεαπόλεως επανήλθε στο αρχικό όνομα Πέτρας. Το 1962 η Επισκοπή Πέτρας, όπως και όλες οι Επισκοπές της Κρήτης, ανυψώθηκε σε κατ’ ἀξίαν Μητρόπολη τιμής ένεκεν. Το 1993 εκδόθηκε Πατριαρχικός Τόμος, με τον οποίο ανακηρύσσονται σε εν ενεργεία Μητροπόλεις οι μέχρι τότε τιμής ένεκεν Ιερές Μητροπόλεις της Κρήτης. Το 2000 αποσπάσθηκε από την Ι.Μ. Πέτρας η επαρχία Βιάννου, καθώς ιδρύθηκε η Ι.Μ. Αρκαλοχωρίου, Καστελλίου και Βιάννου και ταυτόχρονα προσαρτήθηκαν σε αυτήν οι Δήμοι Χερσονήσου και Μαλίων, της πάλαι ποτέ Επισκοπής Χερρονήσου. Με την Πατριαρχική και Συνοδική Πράξη 981/2000, η Ι.Μ. Πέτρας μετονομάστηκε σε Ιερά Μητρόπολη Πέτρας και Χερρονήσου.
Μητροπολίτης
Ο πλήρης τίτλος του εκάστοτε επισκόπου είναι «Μητροπολίτης Πέτρας και Χερρονήσου, Υπέρτιμος και Έξαρχος Καρπαθίου πελάγους».
Την διακονία της Ποιμαντορίας κατέχει σήμερα ο Σεβασμιώτατος κ.Γεράσιμος, ο οποίος εξελέγη στις 8 Δεκεμβρίου 2015.
Μητροπολιτικός Ναός
Ο μεγαλοπρεπής Ιερός Μητροπολιτικός Ναός της Μεγάλης Παναγίας βρίσκεται στην Νεάπολη, άρχισε να χτίζεται το έτος 1888 από τον Επίσκοπο Πέτρας Μελέτιο και εγκαινιάστηκε το 1927 από τον Επίσκοπο Πέτρας Διονύσιο. Δίπλα του βρίσκεται μια σύγχρονη, μικρή, καμαροσκεπής εκκλησία, η Παναγία η Φερμαλίνα που έχει κτιστεί στα θεμέλια παλιού τρίκλιτου ναού, στη θέση που υπήρχε παλιότερα η Μονή της Μεγάλης Παναγίας. Ο Ι. Ναός διαθέτει κιονόκρανα εξαιρετικής τέχνης. Η προτομές του Μητροπολίτου Κρήτης Τίτου Ζωγραφίδη και Μητροπολίτου Πέτρας Δημητρίου Μπουρλάκη τοποθετήθηκαν μπροστά από τον Μητροπολιτικό Ναό.
Αρχιερατικές περιφέρειες
thumb|right|280px|Ο Ναός Μεγάλης Παναγιάς, Νεάπολη Λασιθίου Η εκκλησιαστική περιφέρεια της Ιεράς Μητροπόλεως διαιρείται στις ακόλουθες τέσσερις περιφέρειες, που φέρουν ελληνική κεφαλαιογράμματη αρίθμηση:
Ενορίες και Ιεροί Ναοί
Στην περιφέρεια της Ιεράς Μητροπόλεως υφίστανται 81 Ενοριακοί ναοί, 78 Παρεκκλήσια, 170 Εξωκλήσια, 14 Ναοί κοιμητηρίων, 3 Μετόχια, που υπηρετούνται από 94 περίπου κληρικούς. Περιλαμβάνει πλήθος ιστορικών Ιερών Μονών και Βυζαντινών Ναών.
Ιερές Μονές
thumb|right|280px|Το καθολικό της Μονής Κεράς Καρδιώτισσας Στην περιφέρεια της Ιεράς Μητρόπολης στην οποία και υπάγονται φέρονται οι ακόλουθες Ιερές Μονές:
Εξωτερικοί σύνδεσμοι
Πετρας  Κατηγορία:Νομός Λασιθίου
Οικογένεια Φωτήλα
Η οικογένεια Φωτήλα είναι παλιά πολιτική οικογένεια των Καλαβρύτων.
Μέλη
Άλλα εξέχοντα μέλη της οικογένειας είναι οι εξής: Κωνσταντίνος Φωτήλα, Πρέσβης ε.τ.
Παναγιώτης Φωτήλας, Καθηγητής Πανεπιστημίου
Μαρίλη Φωτήλα, υπάλληλος του Υπουργείου Εξωτερικών, κόρη του Κωνσταντίνου Φωτήλα
Αλέξανδρος Φωτήλας, γιος του Κωνσταντίνου
Νικόλας Φωτήλας, γιος του Παναγιώτη
*
Κράμα
Κράμα είναι το υλικό που συνίσταται από διαφορετικές χημικές ουσίες, η οποία όταν είναι στερεό χαρακτηρίζεται από τη συμμετοχή και όλων των ουσιών στο κρυσταλλικό πλέγμα. Με άλλα λόγια, σε ένα αντικείμενο που είναι κατασκευασμένο από ένα κράμα, μπορούν να εντοπιστούν άτομα διαφορετικού είδους, όταν το σώμα είναι στερεό αυτό είναι κρυσταλλικό και σε αυτόν τον κρύσταλλο τα άτομα ή μόρια των συστατικών είναι διατεταγμένα στο χώρο σαν να είναι άτομα του ίδιου είδους. Η λέξη είναι αρχαία και προέρχεται από το ρήμα κεράννυμι, ανακατεύω, αναμειγνύω. Τα κράματα περιέχουν κατά κανόνα ένα μέταλλο ως κύριο ή κύρια συστατικά τους, ενώ τα άλλα συστατικά μπορούν να είναι μέταλλα ή και αμέταλλα. Τα κράματα είναι κεντρικό αντικείμενο μελέτης της μεταλλουργίας.
Γενικά
220px|right|thumb|Το χρώμα των κραμάτων [[χρυσός|χρυσού εξαρτάται από την σύνθεσή τους. Το σχήμα δίνει προσεγγιστικά τα χρώματα κραμάτων Ag–Au–Cu που χρησιμοποιούνται πολύ στην κοσμηματοποιία.]] Τα κράματα μετάλλων δημιουργούνται προκειμένου να συνδυαστούν ιδιότητες των βασικών συστατικών σε ένα νέο υλικό. Έτσι, για παράδειγμα, ο χάλυβας (κράμα σιδήρου με άνθρακα) είναι πιο σκληρός και ανθεκτικός από τον σίδηρο, ένα από τα βασικά συστατικά του. Βασικός λόγος, λοιπόν, παραγωγής κραμάτων είναι η βελτίωση σκληρότητας, αντοχής, βάρους, αντίστασης στη διάβρωση κ.λπ. των καθαρών (πρωτογενών) μετάλλων.
Ένα χαρακτηριστικό των κραμάτων, σε αντίθεση με τα πρωτογενή μέταλλα, είναι ότι δεν έχουν καθορισμένο σημείο τήξης, συγκεκριμένη θερμοκρασία δηλαδή, στην οποία λιώνουν. Σε αυτά υπάρχει ένα εύρος θερμοκρασιών, μέσα στο οποίο τα κράματα βρίσκονται μεταξύ στερεάς και υγρής κατάστασης.
Συνηθισμένες εφαρμογές κραμάτων απαντούν στα πολύτιμα μέταλλα, στις κατασκευές, στις οικοδομές, κ.λπ.
Κράμα που περιέχει μεταξύ των συστατικών του υδράργυρο ονομάζεται αμάλγαμα.
Πολλά μέταλλα της αγοράς δεν είναι στην πραγματικότητα καθαρά μεταλλικά στοιχεία, αλλά κράματα. Για παράδειγμα, ο «χρυσός 14 καρατίων» είναι κράμα που περιέχει 14/24 (58,3% κ.β.) χρυσό. Τα υπόλοιπα 10/24 (41,7% κ.β.) του «χρυσού 14 καρατίων» είναι συνήθως άργυρος, χαλκός, νικέλιο, κλπ. Μόνον ο χρυσός 24 καρατίων είναι καθαρός χρυσός. (Η καθαρότητα του χρυσού εκφράζεται σε καράτια. Ένα καράτι αντιστοιχεί σε περιεκτικότητα χρυσού 1/24.) Παρομοίως ο άργυρος sterling περιέχει 92,5% κ.β. άργυρο και 7,5% κ.β. χαλκό. Ο εξευγενισμένος άργυρος (αγγλ. fine silver) είναι σχεδόν καθαρός άργυρος με το πολύ 0,1% κ.β. προσμίξεις από άλλα στοιχεία.
Η ονομασία των κραμάτων, που δεν έχει τυποποιηθεί στα ελληνικά, οδηγεί ενίοτε σε παρεξηγήσεις. Ο «λευκός χρυσός» (αγγλ. white gold) είναι κράμα χρυσού με πλατίνα ή νικέλιο και χαλκό. Δεν πρόκειται για καθαρή πλατίνα, που στην επιστημονική ορολογία ονομάζεται λευκόχρυσος. Ωστόσο, μερικοί κοσμηματοπώλες αποκαλούν «λευκόχρυσο» το κράμα του «λευκού χρυσού», κάνοντας έτσι τους πελάτες τους να νομίζουν πως αγοράζουν πλατίνα, η οποία είναι πολύ πιο ακριβή από τον χρυσό. Το ίδιο ισχύει και για το ροζ χρυσό.
Ιστορία
Η κατασκευή κραμάτων εμφανίζεται από την εποχή της εμφάνισης των μετάλλων εξ ανάγκης αφού αυτά τα πρωτογενή αυτούσια υλικά δεν ανταποκρίνονταν πάντα στις ανάγκες των ανθρώπων εκείνης της εποχής. Χαρακτηριστικό παράδειγμα από την την Εποχή του Χαλκού αποτελεί το κρατέρωμα ή μπρούντζος (κράμα χαλκού με κασσίτερο).
Τα πρώτα κράματα που κατασκευάσθηκαν ήταν ασφαλώς περιορισμένα. Με τη ραγδαία όμως εξέλιξη της Χημείας η κατασκευή αυτών προόδευσε τόσο ώστε να αποτελεί σήμερα σπουδαίο κλάδο της βιομηχανίας. Παράλληλα με την πρόοδο των εφαρμογών της θερμοδυναμικής έγιναν γνωστές οι ιδιότητες των μετάλλων, ενώ εξίσου επίσης ώθηση στην κατασκευή κραμάτων έδωσαν η εξέλιξη της κρυσταλλογραφίας, της μικροσκοπίας, της φασματοσκοπίας κ.ά.
Μέθοδοι παραγωγής
220px|right|thumb|Η θερμοκρασία πλήρους τήξης ενός κράματος εξαρτάται από την σύνθεσή του. Το σχήμα δίνει τις ισοθερμοκρασιακές καμπύλες πλήρους τήξης (καμπύλες liquidus) στο [[διάγραμμα φάσεων Ag–Au–Cu.]] Η κατασκευή κραμάτων γίνεται συνήθως με τήξη των μετάλλων που τα συνιστούν. Υφίστανται όμως και άλλοι μέθοδοι όπως με ηλεκτρόλυση π.χ. το κράμα χαλκού και ψευδαργύρου (ο γνωστός ορείχαλκος) παρασκευάζεται με ταυτόχρονη εναπόθεση των δύο μετάλλων από κυανιούχα διαλύματα αυτών με ηλεκτρόλυση. Ή ακόμη δι' αναγωγής ενός ή περισσοτέρων μετάλλων όπως δι' αναγωγής ενώσεως βολφραμίου και σιδήρου σε ηλεκτρική κάμινο παράγονται κράματα αυτών. Μία ακόμη μέθοδος πιο σύγχρονη παραγωγής κραμάτων είναι η εφαρμογή πολύ ισχυρής πίεσης επί μίγματος σκόνης (κόνεως) μετάλλων.
Εν τούτοις κύριος τρόπος παραγωγής παραμένει η τήξη κατά την οποία επιδιώκεται όσο το δυνατόν ομοιόμορφη δημιουργία μίγματος χρησιμοποιώντας διάφορα συστήματα ανάμειξης. Μετά την ψύξη του τήγματος των μετάλλων το παραγόμενο πλέον στερεό "κράμα" μπορεί να είναι «ομοιογενές» ή «ετερογενές».
Είδη κραμάτων
Εκτός από την παραπάνω διάκριση των κραμάτων σε «ομοιογενή» ή «ετερογενή», αυτά χαρακτηρίζονται επίσης και ανάλογα με τον αριθμό των μετάλλων που τα συνθέτουν σε «διμερή», «τριμερή» ή «πολυμερή». Άλλη διάκριση είναι τα «ευτηκτικά» (που χαρακτηρίζονται εκείνα στα οποία η αναλογία των μετάλλων που τα συνθέτουν είναι τέτοια ώστε να παρουσιάζουν το χαμηλότερο δυνατό σημείο τήξης, από κάθε άλλη αναλογία) καθώς και τα «υπερελαφρά κράματα» (που είναι κράματα μαγνησίου με αργίλιο, ψευδάργυρο και άλλα μέταλλα). Ειδικότερα, τα κράματα του υδραργύρου ονομάζονται αμαλγάματα.
Βασικά κράματα
Τα κυριότερα βασικά κράματα (και τα μέταλλα με τα οποία παράγονται αυτά σήμερα) είναι τα:
Εξωτερικοί σύνδεσμοι
Κατηγορία:Υλικά Κατηγορία:Μεταλλουργία
Φίλων ο Κερκυραίος
Ο Φίλων ο Κερκυραίος (γιος του Γλαύκου, 6ος/5ος αιώνας π.Χ.) ήταν αρχαίος Έλληνας αθλητής ο οποίος στέφθηκε ολυμπιονίκης δύο φορές στην πυγμαχία κατά τους 70ους (500 π.Χ.) και 71ους (496 π.Χ.) ολυμπιακούς αγώνες της αρχαιότητας. Με το ίδιο όνομα και με καταγωγή επίσης από την Κέρκυρα ήταν μόλις λίγα χρόνια νωρίτερα ο νικητής στο στάδιο παίδων το 504 π.Χ. στους 69ους αγώνες, ωστόσο το κατά πόσο είναι το ίδιο άτομο με τον πυγμάχο Φίλωνα είναι αβέβαιο.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου παίδων Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι Κερκυραίοι ολυμπιονίκες Κατηγορία:Αρχαίοι ολυμπιονίκες (6ος αιώνας π.Χ.) Κατηγορία:Αρχαίοι ολυμπιονίκες (5ος αιώνας π.Χ.)
Χλωρεξιδίνη
thumb|right Η χλωρεξιδίνη, γνωστή κυρίως με τα άλατά της γλυκονική και διγλυκονική χλωρεξιδίνη (CHG) ή οξική χλωρεξιδίνη, είναι χημική ουσία που χρησιμοποιείται ως αντισηπτικό. Δρα στη διαπερατότητα της κυτταροπλασματικής μεμβράνης και σε υψηλές συγκεντρώσεις προκαλεί πήξη του πρωτοπλάσματος.
Είναι αποτελεσματική κυρίως απέναντι σε θετικά κατά Gram βακτήρια, ενώ έχει περιορισμένη δράση σε μύκητες και δεν καταστρέφει το μυκοβακτήριο της φυματίωσης.
Κατηγορία:Χλωροαρένια Κατηγορία:Γουανιδίνες Κατηγορία:Αντισηπτικά Κατηγορία:Βασικά Φάρμακα του Παγκόσμιου Οργανισμού Υγείας
Δίκαια Έβρου
Τα Δίκαια είναι οικισμός του Νομού Έβρου και ανήκει στον Δήμο Ορεστιάδας. Μέχρι την διοικητική μεταρρύθμιση του 2011, ήταν έδρα του δήμου Τριγώνου. Έχουν πληθυσμό 561 κατοίκους (2011).
Πληθυσμιακές μεταβολές
Τις τελευταίες δεκαετίες παρατηρείται μια σημαντική μείωση του αριθμού των κατοίκων.
Διοικητικές μεταβολές
Η σύσταση της κοινότητας Δικαίων γίνεται πρώτη φορά το 1929 με απόσπαση του οικισμού από την κοινότητα Ορμενίου. Σε αυτήν προσαρτάται ο οικισμός Δίλοφος, που αποσπάται από την κοινότητα Σπηλαίου, και ο οικισμός Πάλλη, που αποσπάται από την κοινότητα Ορμενίου. Το 1954, ο οικισμός Κριός αποσπάται από την κοινότητα Σπηλαίου και προσαρτάται στην κοινότητα. Με την διοικητική μεταρρύθμιση του 1997 του σχεδίου Καποδίστρια, τα Δίκαια ορίζονται έδρα του Δήμου Τριγώνου, στον οποίο εντάσσονται οι οικισμοί του καθώς και οι κοινότητες Άρζου, Ελαίας, Θεραπειού, Κομάρων, Μαρασίων, Μηλέας, Ορμενίου, Πενταλόφου, Πετρωτών, Πλάτης, Πτελέας, Σπηλαίου και οι οικισμοί αυτών. Με την διοικητική μεταρρύθμιση του σχεδίου Καλλικράτη το 2011, ο Δήμος Τριγώνου προσαρτάται στον Δήμο Ορεστιάδας και ορίζεται έδρα της δημοτικής ενότητας Τριγώνου.
Αξιοθέατα και εκδηλώσεις
Πολιούχος του χωριού είναι ο Άγιος Δημήτριος, στην γιορτή του οποίου στις 26 Οκτωβρίου εκάστου έτους, γίνεται πανηγυρική Θεία Λειτουργία στην ομώνυμη εκκλησία του οικισμού.
Ανθικός τύπος
Ανθικός τύπος είναι μία συμβολική αναπαράσταση της μορφολογίας του άνθους με χρήση του ελληνικού ή λατινικού αλφάβητου, σύμβολων και ψηφίων.
Φύλο του άνθους
Στην αρχή του τύπου ,μπορεί να υποδεικνύεται το φύλο του άνθους:
Παραπομπές
Κατηγορία:Άνθη Κατηγορία:Κωδικοποιήσεις
The Day That Never Comes
To "The Day That Never Comes" είναι τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον ένατο δίσκο τους, ονόματι Death Magnetic, το 2008. Την ίδια χρονιά κυκλοφόρησε και ως single, το πρώτο από τον εν λόγω δίσκο και ήταν διαθέσιμο διαδικτυακά. Το single ήταν ένα από τα πιο επιτυχημένα του δίσκου, φτάνοντας έως το νούμερο 31 των αμερικανικών Billboard Hot 100 και στο νούμερο 1 των Hot Modern Rock Tracks. Κατά τ'άλλα έφτασε στην κορυφή των φινλανδικών, των νορβηγικών και των πολωνικών charts. Στα βρετανικά charts έφτασε στο νούμερο 19.
Σε συνέντευξή του ο Λαρς Ούλριχ είπε ότι οι στίχοι του τραγουδιού εμπνεύστηκαν από τη σχέση πατέρα και γιου. Στις 31 Ιουλίου του 2008 γυρίστηκε και το video clip του κομματιού, σκηνοθετημένο από τον Τόμας Βίντερμπεργκ, ενώ στην 1 Σεπτεμβρίου του ίδιου χρόνου, παρουσιάστηκε για πρώτη φορά στη σελίδα του σχήματος. Το κομμάτι αργότερα έγινε διαθέσιμο και στη σειρά βιντεοπαιχνιδιών Guitar Hero, ενώ στις 21 Απριλίου του 2013, το κομμάτι ακούστηκε στο επεισόδιο Lacey, της σειράς Once Upon A Time.
Εξωτερικοί σύνδεσμοι
Κατηγορία:Τραγούδια του 2008 Κατηγορία:Singles του 2008 Κατηγορία:Τραγούδια των Metallica Κατηγορία:Singles της Warner Bros. Records Κατηγορία:Singles της Mercury Records
Ιωάννης Α΄ της Γαλλίας
Ο Ιωάννης Α΄ ή Ιωάννης ο Υστερότοκος (Jean Ier le Posthume, 15 Νοεμβρίου 1316 - 19 Νοεμβρίου 1316) ήταν βασιλιάς της Γαλλίας και της Ναβάρρας, ως ο μεταθανάτιος γιος και διάδοχος του Λουδοβίκου Ι', για τις τέσσερις ημέρες που έζησε το 1316. Αν και σήμερα θεωρείται βασιλιάς, η θέση του δεν αναγνωρίστηκε μέχρι που οι χρονικογράφοι και οι ιστορικοί άρχισαν να αριθμούν τον Ιωάννη Β', αναγνωρίζοντας έτσι τη σύντομη βασιλεία του Ιωάννη Α'. Η βασιλεία του είναι η συντομότερη από οποιονδήποτε Γάλλο βασιλιά. Είναι επίσης το μόνο πρόσωπο που θεωρείται βασιλιάς της Γαλλίας από τη γέννησή του και έτσι ο νεαρότερος άνθρωπος που έγινε βασιλιάς της Γαλλίας και ο μόνος που κατείχε τον τίτλο για όλη του τη ζωή.
Ο Ιωάννης βασίλεψε για τέσσερις ημέρες υπό την αντιβασιλεία του θείου του Φιλίππου του Υψηλού, μέχρι τον θάνατό του στις 19 Νοεμβρίου του 1316. Το βρέφος τάφηκε στην Βασιλική Σαιν-Ντενί. Τον διαδέχθηκε ο θείος του Φίλιππος, του οποίου η αμφισβητούμενη νομιμότητα οδήγησε στην εκ νέου επιβεβαίωση του Σαλικού νόμου, που απέκλειε τις γυναίκες από τη σειρά διαδοχής στο γαλλικό θρόνο.
Συνέπειες
Οι συνθήκες θανάτου ήταν περίεργες, κυκλοφόρησαν πολλά σενάρια το πιθανότερο από αυτά είναι ότι δηλητηριάστηκε όπως και ο πατέρας του από την πεθερά του θείου του Φιλίππου Μαώ του Αρτουά ή τον ίδιο τον Φίλιππο. Οι πραγματικές αιτίες ακόμα και σήμερα δεν έχουν εξακριβωθεί. Την εποχή που ήταν έγκυος η μητέρα του στον ίδιο την αντιβασιλεία της Γαλλίας κατείχε ο θείος του Φίλιππος. Ο Ιωάννης είχε μια μεγαλύτερη τετράχρονη ετεροθαλή αδελφή την Ιωάννα Β΄ της Ναβάρρας από τον πρώτο γάμο του πατέρα του με την Μαργαρίτα της Βουργουνδίας αλλά ο Σαλικός νόμος της απαγόρευε να κληρονομήσει τον θρόνο.
Θρύλοι με τον ψεύτικο Ιωάννη
Πολλά χρόνια αργότερα την περίοδο της βασιλείας του δεύτερου ξαδέλφου του Ιωάννη του Αγαθού και την περίοδο αιχμαλωσίας του (1356 - 1360) εμφανίστηκε κάποιος άντρας με το όνομα Γκιαννίνο Μπαγκλιόνι που ισχυρίστηκε ότι είναι ο ίδιος ο Ιωάννης Α΄. Προσπάθησε να διεκδικήσει τα δικαιώματα του στον θρόνο αλλά συνελήφθη και πέθανε στην φυλακή (1363). Ο Τόμμασο ντι Καρπένα Φαλκονέρι ισχυρίζεται για την ιστορία αυτή ότι κατασκευάστηκε από τον Κόλα ντι Ριένζο, αρχηγό πολιτικής ομάδας για να μπορέσει να αυξήσει την επιρροή του με την τοποθέτηση του Μπαλιόνι στον θρόνο της Γαλλίας. Αμέσως μετά ο ντι Ριένζο δολοφονήθηκε (1354) και αναζητήθηκαν από τον Μπαλιόνι αποδείξεις ότι είναι πραγματικά ο Ιωάννης ο Υστερότοκος. Ο Μπαλιόνι πήγε στην Ουγγρική αυλή, συνάντησε τον Λουδοβίκο Α΄ της Ουγγαρίας, ανιψιό της Κλημεντίας του Ανζού που τον αναγνώρισε πραγματικά σαν τον Ιωάννη τον Υστερότοκο, στην συνέχεια πήγε να Αβινιόν συναντήσει τον πάπα Ιννοκέντιο ΣΤ΄ αλλά εκείνος αρνήθηκε να τον δεχτεί (1360). Ύστερα από πολλές αποτυχημένες προσπάθειες να συναντήσει τον πάπα και να πετύχει την αναγνώριση του ο Μπαλιόνι συνελήφθη και πέθανε στην φυλακή (1363).
Ο περίφημος Γάλλος ιστορικός Ρωσικής καταγωγής Μωρίς Ντρυόν (1918 - 2009) στο έργο του Οι καταραμένοι βασιλείς αναφέρει ότι ο Μπαλιόνι ήταν πραγματικά απατεώνας και ότι ο πραγματικός Λουδοβίκος ο Υστερότοκος δηλητηριάστηκε από τη Μαώ όπως και ο πατέρας του για να γίνει βασίλισσα η κόρη της Ιωάννα Β΄, κόμισσα της Βουργουνδίας.
Εξωτερικοί σύνδεσμοι
Κατηγορία:Βασιλείς της Γαλλίας Κατηγορία:Οίκος των Καπετιδών Κατηγορία:Βασιλείς της Ναβάρρας
Στέρνα Έβρου
Η Στέρνα είναι πεδινό χωριό της περιφερειακής ενότητας Έβρου σε υψόμετρο 65 μέτρα.
Παραπομπές
Κατηγορία:Χωριά του νομού Έβρου Κατηγορία:Δήμος Ορεστιάδας
Αναστασία Ανθούση
Η Αναστασία Ανθούση είναι Ελληνοκύπρια πολιτικός. Ήταν Υφυπουργός Κοινωνικής Πρόνοιας της Κύπρου.
Βιογραφικά στοιχεία
Η Αναστασία Ανθούση γεννήθηκε στη Λευκωσία το 1977. Σπούδασε φαρμακευτική στο Εθνικό και Καποδιστριακό Πανεπιστήμιο Αθηνών. Ακολούθως απέκτησε μεταπτυχιακό τίτλο στη διαχείριση του δημόσιου τομέα (Master of Public Sector Management) από το Cyprus International Institute of Management.
Διορίστηκε στη Δημόσια Υπηρεσία το 2001. Το 2013 διορίστηκε διευθύντρια του γραφείου του Υπουργού Υγείας. Το 2019 προήχθη σε Ανώτερη Λειτουργό Υπηρεσιών Υγείας. Επιπλέον, έχει διατελέσει αναπληρώτρια διευθύντρια φαρμακευτικών υπηρεσιών Κύπρου. Είχε ενεργό ρόλο στην εφαρμογή του Γενικού Σχεδίου Υγείας και στην αντιμετώπιση της πανδημίας COVID-19 στην Κύπρο.
Επιπλέον, διετέλεσε Εκτελεστικής Επιτροπής της ΠΑ.ΣΥ.ΔΥ. και πρόεδρος του διοικητικού συμβουλίου του Επαγγελματικού Κλάδου Φαρμακοποιών της ΠΑ.ΣΥ.ΔΥ. για τρεις θητείες.
Πολιτική διαδρομή
Στις 9 Ιουλίου 2021 ανέλαβε Υφυπουργός Κοινωνικής Πρόνοιας στην Κυβέρνηση Νίκου Αναστασιάδη 2018.
Πηγές
Κατηγορία:Υφυπουργοί Κοινωνικής Πρόνοιας Κατηγορία:Κυβέρνηση Νίκου Αναστασιάδη 2018 Κατηγορία:Κύπριοι φαρμακοποιοί Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Συνθήκη Ανακωχής της Κορέας
Η Συνθήκη Ανακωχής της Κορέας (κορεατικά: 한국휴전협정, κινεζικά: 朝鲜停战协定, αγγλικά: Korean Armistice Agreement) είναι η συνθήκη ανακωχής που σταμάτησε τις εχθροπραξίες του Πολέμου της Κορέας. Η συνθήκη υπόγράφτηκε από τον Αμερικανό Αντιστράτηγο Γουίλιαμ Κέλι Χάρισον Τζ., ο οποίος αντιπροσώπευε τα Ηνωμένα Έθνη, τον Βορειοκορεάτη Στρατηγό Ναμ Ιλ, ο οποίος αντιπροσώπευε τον Κορεατικό Λαΐκό Στρατό και ο Πενγκ Ντεχουάι από τον Λαίκό Εθελοντικό Στρατό της Κίνας. Η συνθήκη υπογράφτηκε συγκεκριμένα στις 27 Ιουλίου 1953 (με τον πόλεμο να μένεται από το 1950) και ο σκοπός της ήταν «να εξασφαλιστεί η πλήρης παύση των εχθροπραξιών και όλων των ένοπλων ενεργειών στην Κορέα, μέχρι να επιτευθχεί μία ειρηνική λύση».
Κατά τη διάρκεια της Συνδιάσκεψης της Γενεύης του 1954 στην Ελβετία, ο Κινέζος πρωθυπουργός και υπουργός Εξωτερικών Τσου Εν Λάι πρότεινε να εφαρμοστεί μια ειρηνευτική συνθήκη στη χερσόνησο της Κορέας. Ωστόσο, ο υπουργός Εξωτερικών των ΗΠΑ, Τζον Φόστερ Ντουλς, δεν δέχτηκε αυτήν την προσπάθεια επίτευξης μιας τέτοιας συνθήκης. Έως και σήμερα δεν έχει επιτευχθεί ποτέ τελικός διακανονισμός για την ειρήνη. Η υπογεγραμμένη ανακωχή καθιέρωσε την Κορεατική Αποστρατικοποιημένη Ζώνη (DMZ), το de facto νέο σύνορο μεταξύ των δύο εθνών, επίσης, τέθηκε σε ισχύ η κατάπαυση του πυρός και, τέλος, ολοκλήρωσε τον επαναπατρισμό των αιχμαλώτων πολέμου. Η DMZ πλησιάζει στον 38ο παράλληλο και έχει χωρίσει τη Βόρεια και τη Νότια Κορέα από την υπογραφή της Κορεατικής Συνθήκης Ανακωχής το 1953.
Ωστόσο, η Νότια Κορέα δεν υπέγραψε ποτέ τη Συμφωνία Ανακωχής, λόγω της άρνησης του Προέδρου Σίνγκμαν Ρι να αποδεχτεί ότι απέτυχε να ενώσει την Κορέα με τη βία, όπως ήταν κι ο σκοπός του. Η Κίνα ομαλοποίησε τις σχέσεις και υπέγραψε μια ειρηνευτική συνθήκη με τη Νότια Κορέα το 1992. Το 1994, η Κίνα αποχώρησε από την Επιτροπή Στρατιωτικής Αντιστράτευσης, αφήνοντας ουσιαστικά τη Βόρεια Κορέα και τη Διοίκηση του ΟΗΕ ως τους μοναδικούς συμμετέχοντες στη συμφωνία ανακωχής. Το 2011, η Νότια Κορέα δήλωσε ότι η Βόρεια Κορέα είχε παραβεί την ανακωχή 221 φορές. Αν και κατά το τέλος της δεκαετίας του 2010, έχουν βελτιωθεί οι σχέσεις των δύο χωρών, με τον Νοτιοκορεάτη πρόεδρο, Μουν Τζε-ιν, να λέει ότι εώς και το 2045, θα έχει επιτευχθεί η ειρηνική συμβίωση και ενοποίηση της Κορέας.
Περαιτέρω μελέτη
Κατηγορία:Πόλεμος της Κορέας Κατηγορία:Συνθήκες ανακωχής Κατηγορία:Σχέσεις Βόρειας Κορέας-Νότιας Κορέας Κατηγορία:Κυβέρνηση της Νότιας Κορέας Κατηγορία:Κυβέρνηση της Βόρειας Κορέας Κατηγορία:Στρατιωτική ιστορία της Κορέας Κατηγορία:Στρατός της Βόρειας Κορέας Κατηγορία:Σύνορο Βόρειας Κορέας-Νότιας Κορέας
Φιλόμβροτος ο Λακεδαιμόνιος
Ο Φιλόμβροτος ο Λακεδαιμόνιος (7ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος αναδείχτηκε ολυμπιονίκης 3 φορές στο άθλημα του πεντάθλου κατά τους 26ους (676 π.Χ.), 27ους (672 π.Χ.), και 28ους (668 π.Χ.) ολυμπιακούς αγώνες της αρχαιότητας. Ήταν πιθανώς ο πρώτος ο οποίος κέρδισε 3 φορές συνεχόμενα στο συγκεκριμένο αγώνισμα των ολυμπιακών αγώνων.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Σπαρτιάτες ολυμπιονίκες Κατηγορία:Αρχαίοι ολυμπιονίκες του πεντάθλου‎ Κατηγορία:Αρχαίοι ολυμπιονίκες (7ος αιώνας π.Χ.)
Βανίρ
Μέλη
Στους Βάνιρ συγκαταλέγονται οι Νιορντ, Φρέυρ και Φρέυγια, οι οποίοι έμειναν με τους Αίσιρ από το τέλος της μάχης μεταξύ Βάνιρ και Αίσιρ (ανταλλάχτηκαν με τους Μίμιρ και Χούνιρ). Η ταυτότητα των Σκάντι, Λύτιρ, Γκερντρ και Οδρ (Óðr) μπορεί να αμφισβητηθεί. Η Σκάντι ήταν μια γιγάντισσα παντρεμένη με έναν από τους Βάνιρ (τον Νιορντ). Η Γκερντρ ήταν επίσης γιγάντισσα, την οποία ερωτεύτηκε ο Φρέυρ και με την οποία ενώθηκε πουλώντας το ξίφος του ως αντάλλαγμα. Δεν είναι όμως βέβαιο αν η ένωσή τους ήταν κάτι παραπάνω από μια απλή συνάντηση. Ο Οδρ αναφέρεται συντόμως στις Έντα ως σύζυγος της Φρέυγια, αλλά τίποτ' άλλο δεν είναι γνωστό γι' αυτόν (αν και συχνά σημειώνεται ως μία από τις ονομασίες του Όδινν).
Χαρακτηριστικά
Οι Βάνιρ είναι θεοί της γονιμότητας και της ευημερίας, ενώ οι Αίσιρ ήταν πολεμικοί θεοί. Έχουν μεγάλη γνώση των μαγικών τεχνών και έτσι γνωρίζουν και το μέλλον. Λέγεται πως η Φρέυγια ήταν αυτή που δίδαξε τη μαγεία στους Αίσιρ. Επίσης παντρεύονταν μεταξύ τους και είχαν ακόμα και αιμομεικτικές σχέσεις γεγονός που απαγορευόταν ανάμεσα στους Αίσιρ. Για παράδειγμα ο Φρέυρ και η Φρέυγια ήταν παιδιά του Νιορντ και της αδερφής του (βλέπε Νέρτους).
Τοποθεσία
Οι Βάνιρ κατοικούν στο Βάναχεϊμρ, το οποίο αποκαλείται επίσης Βάναλαντ. Ο Σνόρρι Στούρλουσον αποκαλεί τη γη τους Τάνακβῑσλ (Tanakvísl) και Βάνακβῑσλ (Vanakvísl).
Οι Βάνιρ και τα Ξωτικά
Οι Έντα πιθανόν ταύτιζαν τους Βάνιρ με τα ξωτικά και συχνά η φράση ‘Αίσιρ και Βανίρ’ εναλλασόταν με τη φράση ‘Αίσιρ και Άλφαρ(ξωτικά)’ με τη σημασία ‘όλοι οι θεοί’. Καθώς και οι Βάνιρ και οι Άλφαρ ήταν δυνάμεις γονιμότητας, η εναλλαξιμότητα υποδηλώνει πως ίσως οι Βάνιρρ ήταν συνώνυμοι των ξωτικών. Μπορεί επίσης τα δύο ονόματα να εκφράζουν διαφορά θέσεως, δηλαδή το γεγονός πως τα ξωτικά ήταν ελάσσονες θεοί γονιμότητας, ενώ οι Βάνιρ μείζονες θεοί γονιμότητας. Έτσι ο Φρέυρ ήταν ένας φυσικός Βανρ (Vanr: ενικός του Vanir) που ηγεμόνευε επί των ξωτικών στο Ᾱ́λφχεϊμρ (Álfheimr).
Εξωτερικοί σύνδεσμοι
Κατηγορία:Σκανδιναβική μυθολογία
Ζερμαίν Πιρλό
Ο Ζερμαίν Πιρλό (γαλλικά: Germain Pirlot) είναι Βέλγος δάσκαλος της γαλλικής γλώσσας και ιστορίας. Είναι γνωστός ως ο εφευρέτης της ονομασίας ευρώ για το κοινό νόμισμα της Ευρωπαϊκής Ένωσης (ΕΕ).
Στις 4 Αυγούστου 1995 ο Πιρλό έστειλε μια επιστολή στον τότε Πρόεδρο της Ευρωπαϊκής Επιτροπής, Ζακ Σαντέρ, με την οποία εισηγείτο την ονομασία ευρώ για το σχεδιαζόμενο νόμισμα της ΕΕ. Αργότερα, ο Πιρλό έλαβε μια επίσημη ευχαριστήρια επιστολή για την εισήγηση του.
Η ονομασία ευρώ υιοθετήθηκε επίσημη από το Ευρωπαϊκό Συμβούλιο στη Μαδρίτη (Ισπανία) στις 16 Δεκεμβρίου 1995.
Ο Πιρλό στην ίδια επιστολή είχε εισηγηθεί την ονομασία ρόπας για την υποδιαίρεση του ευρώ, αλλά τελικά υιοθετήθηκε η λέξη σεντ.
Λαλίτσα
Η λαλίτσα είναι μικρό αερόφωνο μουσικό όργανο μικρού μεγέθους, που μοιάζει με σφυρίχτρα και χρησιμοποιείται στην Ελληνική Μουσική. Έχει σχήμα περίπου σφαιρικού αγγείου ή δοχείου και λέγεται επίσης και νεροσφυρίχτρα, αηδονάκι ή κούκος.
Τη χρήση της τη συναντούμε στα βυζαντινά χρόνια, σε μικρά και κοίλα κεραμουργήματα, πάνω σε ζωόμορφες λαβές γκλίτσας και αλλού, με ένα επιστόμιο, συνήθως μισογεμισμένη με νερό όπου χρησιμοποιείται για να βγάζει ήχο. Μερικές λαλίτσες παράγουν διάφορες νότες (όπως η οκαρίνα), άλλες δεν διαθέτουν τρύπες για τα δάχτυλα κι έτσι παράγουν πάντα την ίδια στερεότυπη νότα (όπως οι σφυρίχτρες). Η εθνομουσικολογία τις μελετά με το ίδιο ενδιαφέρον όπως και τα υπόλοιπα μουσικά όργανα.
Πηγές
Κατηγορία:Παραδοσιακά μουσικά όργανα Κατηγορία:Αερόφωνα
Μάχη του Καγκούλ
Η Μάχη του Καγκούλ (Сражение при Кагуле, Τούρκικα:Kartal Ovasi Muharebesi) ήταν η πιο σημαντική μάχη πεζοπόρων τμημάτων του Ρωσοτουρκικού πολέμου και μια από τις μεγαλύτερες μάχες του 18ου αιώνα.
Η Μάχη
Υπό τη συνεισφορά του Πέτρου Μελισσηνού, ο Ρώσος διοικητής Πιότρ Ρουμιάνσεφ διευθέτησε τους 40,000 στρατιώτες του σε σχήμα σε συμπαγών πλατείων και επέλεξε να προχωρήσει στην επίθεση ενάντια στις συμμαχικές δυνάμεις του Χανάτου της Κριμαίας και της Οθωμανικής Αυτοκρατορίας, οι οποίες αποτελούνταν από 30.000 οθωμανικά πεζικά και 45.000 Οθωμανικά ιππικά. Περίπου 80.000 Τάταροι της Κριμαίας ήλθαν εντός 20 χλμ. από το πεδίο της μάχης, αλλά δεν πήραν μέρος.
Ο συγκριτικά μικρός ρωσικός στρατός επιτέθηκε στους Οθωμανούς και τους συνέτριψε. Οι ρωσικές απώλειες ήταν 1.000, ενώ οι απώλειες στην οθωμανική πλευρά ανήλθαν σε πάνω από 20.000 στρατιώτες που σκοτώθηκαν και τραυματίστηκαν, αλλά και αιχμαλωτίστηκαν. Μετά την νίκη αυτή, οι Ρώσοι κατέλαβαν 130 οθωμανικά κανόνια και υπεράσπισαν όλα τα σημαντικά φρούρια της περιοχής.
Επακόλουθο
Σε εορτασμό της νίκης, η Αικατερίνη Β΄ της Ρωσίας έφτιαξε μνημείο που τώρα υπάρχει στο Τσάρσκογιε Σελό, ενώ ο Φρειδερίκος Β΄ της Πρωσίας έστειλε στον Ρουμιάνσεφ μια συγχαρητήρια επιστολή στην οποία συνέκρινε τη ρωσική νίκη με τις πράξεις των Αρχαίων Ρωμαίων.
Την ίδια μέρα 4 χρόνια μετά, υπογράφτηκε η Συνθήκη του Κιουτσούκ-Καϊναρτζή.
Παραπομπές
Κατηγορία:Μάχες της Οθωμανικής Αυτοκρατορίας Κατηγορία:Μάχες της Ρωσίας Κατηγορία:Ρωσοτουρκικοί πόλεμοι Κατηγορία:Συγκρούσεις το 1770
Χετάφε
Η Χετάφε (ισπανικά: Getafe) είναι πόλη της Ισπανίας. Ο δήμος της Χετάφε ανήκει διοικητικά στην Μητροπολιτική Περιοχή της Μαδρίτης και βρίσκεται στο νότιο μέρος της. Η πόλη βρίσκεται στο κέντρο της Ιβηρικής Χερσονήσου (στην Χετάφε υπάρχει ο λεγόμενος Λόφος των Αγγέλων - Cerro de los Ángeles - ο οποίος αποτελεί το γεωγραφικό κέντρο της Ιβηρικής Χερσονήσου).
Βρίσκεται 13 χιλιόμετρα νότια του δήμου της Μαδρίτης. Αποτελεί έναν από τους πιο πυκνοκατοικημένους δήμους της περιοχής και βιομηχανικό της κέντρο. Το 2011 ο πληθυσμός του υπολογίστηκε στους 170.115 κατοίκους.
Η πόλη σχηματίστηκε το 1326 ύστερα από την απόφαση γειτονικών χωριών που βρίσκονταν στην περιοχή να σχηματίσουν μια κοινή πόλη. Το όνομα που επέλεξαν για τη νέα τους πόλη ήταν το Xatafi, το οποίο είχε αραβική ρίζα και πιθανότατα αναφερόταν στον μακρύ δρόμο που περνούσε από την περιοχή και ένωνε τη Μαδρίτη με το Τολέδο (από την αραβική λέξη jata που σημαίνει «μακρύ»). Το σημερινό όνομα Getafe αποτελεί παραφθορά του αρχικού της ονόματος.
Στην ίδια περιοχή έχουν βρεθεί ευρήματα που χρονολογούνται από την Παλαιολιθική εποχή, ενώ στην Ρωμαϊκή εποχή από την περιοχή περνούσε ρωμαϊκή οδός, η λεγόμενη και La Torecilla, απομεινάρια της οποίας είναι και σήμερα εμφανή. Αργότερα στην περιοχή εγκαταστάθηκαν διάφορες γερμανικές φυλές. Τον 8ο αιώνα στην περιοχή εισέβαλαν Μαροκινοί, ενώ το 1085 ο βασιλιάς της Καστίλης και του Λεόν Αλφόνσο ο Έκτος κυρίευσε τα χωριά της περιοχής.
Τους επόμενους αιώνες η πόλη αναπτύχθηκε. Λόγω της εγγύτητάς της με τη Μαδρίτη, στις αρχές του 20ου αιώνα η Χετάφε μετατράπηκε από μια γεωργική πόλη σε βιομηχανική. Η εκβιομηχάνιση προκάλεσε μια ραγδαία αύξηση του πληθυσμού, αρχής γενομένης από τη δεκαετία του 1950.
Στην πόλη υπάρχουν σχολές δημόσιου του πανεπιστήμιο Universidad Carlos III de Madrid το οποίο ιδρύθηκε το 1989. Η πόλη αποτελεί έδρα της ομώνυμης ποδοσφαιρικής ομάδας Χετάφε ΚΦ.
Παραπομπές
Κατηγορία:Πόλεις της Ισπανίας Κατηγορία:Δήμοι της Κοινότητας της Μαδρίτης
Πρόεδρος της Εσθονίας
Ο Πρόεδρος της Δημοκρατίας της Εσθονίας (εσθονικά:Eesti Vabariigi President)) είναι ο αρχηγός του κράτους της Δημοκρατίας της Εσθονίας.
Η Εσθονία είναι μια κοινοβουλευτική δημοκρατία, στην οποία ο Πρόεδρος αποτελεί μια εθιμοτυπική φιγούρα, χωρίς να κατέχει εκτελεστική εξουσία. Ο Πρόεδρος είναι υποχρεωμένος να αναστέλλει την ιδιότητα μέλους του σε οποιοδήποτε πολιτικό κόμμα για όσο διάστημα κατέχει τον προεδρικό θώκο. Με την άνοδό του στην προεδρία, η εξουσία και τα καθήκοντά του σε όλες τις άλλες τις πρώην εκλεγμένες ή διορισμένες θέσεις του, τερματίζονται αυτόματα. Αυτά τα μέτρα θεωρητικά βοηθούν τον Πρόεδρο για να λειτουργήσει κατά τρόπο περισσότερο ανεξάρτητο και αμερόληπτο.
Ο Πρόεδρος εκλέγεται από το Κοινοβούλιο της Εσθονίας ή από ένα ειδικό εκλογικό σώμα για μια πενταετή θητεία. Το εκλογικό σώμα συγκαλείται σε περίπτωση που κανένας υποψήφιος δεν εξασφαλίσει την πλειοψηφία των δύο τρίτων των μελών του Κοινοβουλίου, έπειτα από τρεις κύκλους ψηφοφορίας. Το εκλογικό σώμα, το οποίο αποτελείται από όλα τα μέλη της βουλής και τους εκλεγμένους αντιπροσώπους όλων των εκπροσώπων της τοπικής αυτοδιοίκησης, εκλέγει τον Πρόεδρο, επιλέγοντας μεταξύ των δύο υποψηφίων με το μεγαλύτερο ποσοστό στις ψηφοφορίες του Κοινοβουλίου.
Ο Πρόεδρος εκλέγεται για μια θητεία πέντε ετών. Μπορεί να επανεκλεγεί για απεριόριστες θητείες, αλλά όχι για περισσότερες από δύο συνεχόμενες θητείες.
Το 2016 εξελέγη η πρώτη γυναίκα Πρόεδρος της Εσθονίας από τότε που η χώρα κήρυξε την ανεξαρτησία της το 1918, καθώς και η νεότερος κάτοχος της θέσης, με ηλικία 46 ετών, η Κέρστι Κάλιουλαϊντ.
Ο σημερινός Πρόεδρος της Δημοκρατίας της Εσθονίας είναι ο Άλαρ Κάρις, με θητεία που ξεκίνησε στις 11 Οκτωβρίου 2021.
Εξωτερικοί σύνδεσμοι
Κατηγορία:Πολιτική της Εσθονίας
Αντίγονος ο Καρύστιος
Ο Αντίγονος ο Καρύστιος ( ca 250 π.Χ. — 197 π.Χ.) ήταν αρχαίος Έλληνας γλύπτης και επιγραμματοποιός, και συγκεκριμένα χαλκοπλάστης, από την Κάρυστο, ο οποίος έζησε στην Αθήνα και μετά στην Πέργαμο.
Εργογραφία
Αναμφισβήτητα του γλύπτη: Είτε του ιδίου είτε άλλου ομώνυμου προσώπου : Στο έργο του Ιστοριών παραδόξων συναγωγή, ο συγγραφέας διασώζει (προφανώς επεξεργασμένο) το έργο του Καλλίμαχου Θαυμασίων τῶν εἰς ἅπασαν τὴν γῆν κατὰ τόπους ὄντων συναγωγή στο οποίο ο Καλλίμαχος καταγράφει παράδοξα φαινόμενα ανά τον κόσμο με βάση τη γεωγραφική κατανομή τους. Ο Αντίγονος παραμένει, ως εκ τούτου, η μοναδική πηγή μέσω της οποίας μπορούμε να συμβουλευτούμε την πραγματεία του Καλλίμαχου.
Βιβλιογραφία
Κατηγορία:Αρχαίοι Έλληνες χαλκουργοί Κατηγορία:Αρχαίοι Έλληνες συγγραφείς Κατηγορία:Αρχαίοι Ευβοείς Κατηγορία:Ελληνική Ανθολογία Κατηγορία:Κάρυστος
Χαλκονικέλιο
250px|right|thumb|Το [[διάγραμμα φάσεων Cu–Ni.]] Το χαλκονικέλιο είναι κράμα χαλκού, νικελίου (σε περιεκτικότητα λιγότερο από το 50% κ.β.) και προσμίξεις σκληρυντικών μετάλλων, όπως ο σίδηρος (0,5 - 6%) και το μαγγάνιο (0,3 - 1%).
Βασική ιδιότητα του χαλκονικέλιου είναι ότι δεν διαβρώνεται εύκολα από το θαλασσινό νερό. Ιδιότητα που αυξάνεται όσο ψηλότερη είναι η περιεκτικότητα σε νικέλιο. Για τον λόγο αυτό χρησιμοποιείται ευρέως σε μεταλλικά μέρη σκαφών.
Το κράμα αυτό διατίθεται στο εμπόριο σε μορφή πλακών, ελασμάτων, ταινιών, σωλήνων, ράβδων και συρμάτων. Η πιο ευρεία πάντως χρήση του είναι στην παραγωγή κερμάτων με ασημένια απόχρωση. Στην νομισματοκοπία, η αναλογία του κράματος είναι περίπου 75% κ.β. χαλκός και 25% κ.β. νικέλιο. Χρησιμοποιείται επίσης για την παραγωγή ανθεκτικών ηλεκτρικών αντιστάσεων και θερμοστοιχείων.
Ιστορία
Η δημιουργία κράματος χαλκονικελίου ήταν γνωστή στους Κινέζους ήδη από τον τρίτο αιώνα προ Χριστού. Το κράμα αυτό ονομαζόταν «λευκός χαλκός».
Κατά τους Ελληνιστικούς χρόνους, οι βασιλείς της Βακτριανής (περί το σημερινό Αφγανιστάν) Αγαθοκλής και Πανταλέων ήταν οι πρώτοι παγκοσμίως που χρησιμοποίησαν κράμα χαλκονικελίου (σε αναλογία 75/25) για την κοπή κερμάτων. Η γεωγραφική γειτνίαση ίσως υποδηλώνει και μεταφορά τεχνογνωσίας από την Κίνα, δηλαδή είτε χαλκονικέλινων κινέζικων κερμάτων, είτε κινέζων ειδικών τεχνιτών.
Κράμα χαλκονικελίου για παραγωγή κερμάτων χρησιμοποιήθηκε έκτοτε ξανά μόλις τον 19ο αιώνα. Χαλκονικέλιο χρησιμοποιείται και στα κέρματα του ενός και των δύο ευρώ.
Εξωτερικοί σύνδεσμοι
Κατηγορία:Κράματα χαλκού Κατηγορία:Κράματα νικελίου
Άγιος Μηνάς ο Καλλικέλαδος
Ο Άγιος Μηνάς ο Καλλικέλαδος γεννήθηκε στην Αθήνα στα χρόνια του αυτοκράτορα Μαξιμίνου του Β', γύρω στο 311 μ.Χ. Σπούδασε κοντά σε μεγάλους φιλοσόφους και απέκτησε μεγάλη μόρφωση. Έπειτα στράφηκε στη μελέτη των χριστιανικών συγγραμμάτων. Σαγηνευμένος από το Ευαγγέλιο και τη χριστιανική θεολογία έγινε χριστιανός και επιδόθηκε στην ιεραποστολή. Ήταν ικανός χειριστής του λόγου και ρήτορας, από όπου πήρε και το επίθετο «Καλλικέλαδος».
Την εποχή εκείνη ο Μαξιμίνος, μη γνωρίζοντας ότι είναι χριστιανός, τον έστειλε στην Αλεξάνδρεια της Αιγύπτου ως έπαρχο, με ειδική αποστολή να συμβιβάσει τους κατοίκους της πόλης που είχαν στασιάσει και αλληλοσπαράσσονταν. Φθάνοντας εκεί ο Μηνάς κατέστειλε την επανάσταση και παρότρυνε τους χριστιανούς να είναι θερμότεροι στην πίστη. Όταν ο Μαξιμίνος διέταξε διωγμούς των χριστιανών στην περιοχή της Αιγύπτου, ο Μηνάς αντιτάχθηκε στη διαταγή του, κήρυττε την πίστη στον Χριστό και ενίσχυε τους πιστούς με τη διδασκαλία του.
Οργισμένος ο Μαξιμίνος με την προδοσία του Μηνά απέστειλε νέο έπαρχο στην Αλεξάνδρεια, τον Αθηναίο λόγιο Ερμογένη, ο οποίος βασάνισε σκληρά τον Μηνά. Διέταξε τους στρατιώτες του να του αποκόψουν τα πέλματα και τη γλώσσα και να του βγάλουν τα μάτια και στη συνέχεια να τον κλείσουν στη φυλακή για να πεθάνει. Κατά την παράδοση, το βράδυ εκείνο εμφανίσθηκε στο Μηνά ο Χριστός, του έδωσε θάρρος και δύναμη και του ανέπλασε την γλώσσα, τα μάτια και τα πόδια. Την άλλη ημέρα έστειλε ο Ερμογένης στρατιώτες για να διαπιστώσουν αν πέθανε ο Μηνάς. Έκπληκτοι όλοι παρατήρησαν, ότι ο Μηνάς όχι μόνο δεν είχε πεθάνει αλλά και οι πληγές του είχαν εντελώς θεραπευθεί. Τότε δημόσια στο στάδιο της πόλεως τον ρώτησε πως έγινε αυτό και ο Μηνάς απάντησε ότι θεραπεύθηκε την ώρα που πεσμένος στο έδαφος με δάκρυα έψαλλε στον Θεό: «Εάν γαρ και πορευθώ εν μέσω σκιάς θανάτου ου φοβηθήσομαι κακά ότι συ μετ΄ εμού ει Κύριε». Η απάντηση συγκίνησε πολύ τον Ερμογένη, ο οποίος εκείνη την ώρα πίστεψε στο Χριστό, ομολόγησε την πίστη του και βαπτίσθηκε, όπως και άλλοι κάτοικοι της πόλης. Βλέποντας ο αυτοκράτορας ότι υπήρχε κίνδυνος όλη η πόλη να αποστατήσει, διέταξε τον αποκεφαλισμό του αγίου Μηνά.
Στις 17 Φεβρουαρίου κάθε έτους γιορτάζεται, κατά το ορθόδοξο εορτολόγιο, η εύρεση των λειψάνων του αγίου. Κατά την παράδοση τα λείψανά του βρέθηκαν όταν σε κάποια νυχτερινή οπτασία ο άγιος Μηνάς υπέδειξε σε κάποιον που ονομαζόταν Φιλομμάτης τον τόπο όπου βρισκόταν το λείψανό του. Όταν το όραμα έφτασε και στα αυτιά του αυτοκράτορα Μαρκιανού (450-457), ότι δηλαδή στο γιαλό προς την Ακρόπολη κάτω από τη γη κρύπτονται τα τίμια λείψανα του αγίου Μηνά, κατασκάφτηκε ο τόπος και βρέθηκαν μέσα σε σιδερένια λάρνακα με επιγραφή που δήλωνε το πού έπρεπε αυτά να κατατεθούν. Σήμερα μικρό τεμάχιο του ιερού λειψάνου του Αγίου βρίσκεται στην Ιερά Μητρόπολη Φθιώτιδος, στη Λαμία, και τίθεται προς προσκύνηση από τους πιστούς κατά την ημέρα της εορτής του, στις 10 Δεκεμβρίου κάθε έτους.
Ο Άγιος Μηνάς θεωρείται προστάτης της Ελευθερούπολης, κωμόπολης του νομού Καβάλας. Εκεί, παραμονή της εορτής του Αγίου, πραγματοποιείται περιφορά της εικόνας του και προσφέρεται στους πιστούς το παραδοσιακό "κουρμπάνι", που είναι βρασμένο κρέας με ψωμί. Δοξασίες αναφέρουν ότι, στα χρόνια που η Ελευθερούπολη μαστίζονταν από τη χολέρα, κάτοικοι είδαν τον Άγια Μηνά να σέρνει από τα μαλλιά μια βρώμικη και άγρια στην όψη γυναίκα, έξω από την πόλη στα βουνά. Λένε πως εκείνη ήταν η χολέρα κι ότι μετά από εκείνο το περιστατικό σταμάτησε η επιδημία στην πόλη.
Ο άγιος Μηνάς ως Καλλικέλαδος θεωρείται επίσης προστάτης τών δημοσιογράφων.
Μηνας
Νέο Κύμα του ελληνικού τραγουδιού
Το Νέο Κύμα ήταν ρεύμα του ελληνικού τραγουδιού που αναπτύχθηκε λίγο πριν από τα μέσα της δεκαετίας του 1960 και αποτελούσε μια προσπάθεια ανανέωσης του ελαφρού τραγουδιού. Ο όρος είναι μετάφραση του ομώνυμου κινηματογραφικού κινήματος Νουβέλ Βαγκ (La Nouvelle Vague), που επικράτησε στη Γαλλία κατά τη δεκαετία του 1950 και μεταφέρθηκε στην ελληνική μουσική από τον Γιάννη Σπανό.
Περισσότερο ο όρος αυτός χρησιμοποιήθηκε ως διαφημιστικό σλόγκαν από τη δισκογραφική εταιρεία «Λύρα», ιδέα του παραγωγού της, Αλέκου Πατσιφά.
Η ενορχήστρωση χαρακτηρίζεται από μια λιτότητα και συχνά η συνοδεία του τραγουδιστή είναι μόνο μία κιθάρα. Το "Νέο Κύμα" χαρακτηριζόταν από συνθέσεις με εκφραστική λιτότητα και ευαισθησία, ενώ περιείχε αρκετά στοιχεία δανεισμένα από τη Μπαλάντα. Βασίστηκε στην ευαισθησία διακεκριμένων συνθετών της εποχής (κυρίως του Μάνου Χατζιδάκη), γρήγορα όμως απέκτησε τη δική του αυθυπαρξία. Οι στίχοι στα τραγούδια του Νέου Κύματος έχουν περιεχόμενο ερωτικό, κοινωνικό και πολιτικό.
Οι καλλιτέχνες αρχικά ερμήνευαν τα τραγούδια τους - συνήθως με συνοδεία κιθάρας και πιάνου - σε μικρές καλλιτεχνικές αίθουσες, τις λεγόμενες Μπουάτ (boîtes de nuit) στην Πλάκα.
Εκπρόσωποι του Νέου Κύματος
Βασικότεροι εκπρόσωποι της γενιάς του Νέου Κύματος ήταν
Πηγές
Ελλάδα Κατηγορία:Μουσική στην Ελλάδα
Musique grecque
Φράγκο CFA (αποσαφήνιση)
thumb|right|200px|Χώρες που χρησιμοποιούν το Φράγκο CFA{{legend|red|Φράγκο CFA Κεντρικής Αφρικής (XAF)}}{{legend|green|Φράγκο CFA Δυτικής Αφρικής (XOF)}} Το Φράγκο CFA μπορεί να αναφέρεται σε δύο νομίσματα της Αφρικής:
Γ΄ κατηγορία ποδοσφαίρου ανδρών Κύπρου 2009-10
Η Γ΄ κατηγορία ποδοσφαίρου ανδρών Κύπρου 2009-10 ήταν η 39η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Χαλκάνορας Ιδαλίου για 2η φορά στην ιστορία του.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2008-09
Ομάδες που προήχθησαν στην Β΄ κατηγορία 2009-10
Ομάδες που διαβαθμίστηκαν στην Δ΄ κατηγορία 2009-10:
Ομάδες που διαβαθμίστηκαν από την Β΄ κατηγορία 2008-09
Ομάδες που προήχθησαν από την Δ΄ κατηγορία 2008-09:
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Βαθμολογία
Αποτελέσματα
Πηγή: Αποτελέσματα
Ηλεκτρική διπολική ροπή
Στη φυσική, η ηλεκτρική διπολική ροπή αποτελεί ένα μέτρο της πόλωσης ενός συστήματος ηλεκτρικών φορτίων. Ορίζουμε την ηλεκτρική διπολική ροπή p που έχει φορτία +q και -q ως
όπου με r συμβολίζουμε το διάνυσμα από το αρνητικό στο θετικό φορτίο. Από τη στιγμή που το r είναι διάνυσμα με συγκεκριμένη διεύθυνση, το ίδιο ισχύει και για την p.
Επειδή συχνά είναι βολικό να μπορούμε να αντιμετωπίζουμε πολύπλοκες κατανομές ηλεκτρικών φορτίων στο κατά πόσο η συμπεριφορά τους μοιάζει με εκείνη ενός διπόλου, γενικεύουμε τους ορισμούς μας ως εξής: σε περιπτώσεις όπου κάποιος θέλει να βρει την ηλεκτρική διπολική ροπή μιας κατανομής Ν διακριτών φορτίων, η διπολική ροπή ορίζεται ως
όπου το κάθε είναι ένα διάνυσμα από κάποια σταθερή αρχή αξόνων στο αντίστοιχο q_i, με μέτρο ίσο με το φορτίο του q_i. Το παραπάνω άθροισμα μπορεί να μετατραπεί σε ολοκλήρωμα στην περίπτωση μιας συνεχούς κατανομής φορτίων:
Η διπολική ροπή χρησιμοποιείται συχνά σε συστήματα με ουδέτερο συνολικό φορτίο. Για παράδειγμα, ένα ζευγάρι αντίθετων φορτίων, ή ένας ουδέτερος αγωγός σε ομογενές ηλεκτρικό πεδίο. Για τέτοια συστήματα, η τιμή της ηλεκτρικής διπολικής ροπής είναι ανεξάρτητη από την αρχή του συστήματος αξόνων. Για μη ουδέτερα συστήματα, εμφανίζεται μια εξάρτηση από την επιλογή της αρχής των αξόνων. Για να ανακτηθεί η χρησιμότητα της ηλεκτρικής διπολικής ροπής στον υπολογισμό διάφορων ποσοτήτων, η αρχή των αξόνων λαμβάνεται συχνά ως το κέντρο του απόλυτου φορτίου, \vec{R}, του συστήματος, που ορίζεται όπως το κέντρο μαζας και είναι, για αρκετά συστήματα, το ίδιο.
Το για τη διακριτή περίπτωση, ή το \mathbf{r'} για τη συνεχή, λαμβάνονται τότε σε σχέση με την αρχή των αξόνων που ορίζεται από το \vec{R}.
Εξωτερικοί σύνδεσμοι
Κατηγορία:Ηλεκτρομαγνητισμός
Dipolo elettrico
Αντίμαχος ο Κολοφώνιος
Ο Αντίμαχος ο Κολοφώνιος ή ο Κλάριος ήταν αρχαίος Έλληνας ελεγειακός και επικός ποιητής και γραμματικός, που άκμασε την εποχή του Πελοποννησικαού Πολέμου (περ. 430-400 π.Χ.). Πλησίαζε στην αξία τον ελεγειακό Μίμνερμο και τους μεγάλους επικούς. Το έπος του Θηβαΐς, που περιγράφει την εκστρατεία των «Επτά επί Θήβας», επαινούν οι Πλάτων, Πλούταρχος και Κικέρων. Από το ελεγειακό του έργο ξεχωρίζει το ποίημα Λύδη (το όνομα της ερωμένης του ποιητή). Από το έργο του Αντιμάχου διασώθηκαν λίγα αποσπάσματα.
Υπήρξε και ένας άλλος επικός ποιητής με το ίδιο όνομα, ο Αντίμαχος ο Τήιος (καταγόμενος από την πόλη Τέω), κατά πολύ προγενέστερος, που συχνά συγχέεται με τον Κολοφώνιο.
Παραπομπές
Κατηγορία:Αρχαίοι Έλληνες επικοί ποιητές Κατηγορία:Αρχαίοι Έλληνες ελεγειακοί ποιητές Κατηγορία:Αρχαίοι Κολοφώνιοι
Ρούλα Μαυρονικόλα
Η Ρούλα Μαυρονικόλα είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με το Κίνημα Σοσιαλδημοκρατών-Ε.Δ.Ε.Κ. την περίοδο 2006-2016.
Βιογραφικά στοιχεία
Η Ρούλα Μαυρονικόλα γεννήθηκε στον Καραβά στις 16 Ιουλίου 1957. Ομιλεί, πέρα από την ελληνική, την αγγλική γλώσσα. Σπούδασε αγγλική φιλολογία στο Εθνικό και Καποδιστριακό Πανεπιστήμιο Αθηνών. Εργαζόταν ως συνδικαλίστρια και είναι πρόεδρος της Σοσιαλιστικής Γυναικείας Κίνησης.
Είναι νυμφευμένη με τον Κυριάκο Μαυρονικόλα και έχει δύο υιούς.